section_heading: Životopis
paragraph_text: Kao prezbiter u rimskoj Crkvi u vrijeme pape Zefirina (199. – 217.), Hipolit je već bio poznat po učenosti i govorničkoj vještini. Euzebije Cezarejski spominje da ga je i mladi Origen imao prilike slušati za svoga posjeta Rimu (usp. Historia Ecclesiastica VI,14,10). Slično izvješćuje i sveti Jeronim, no on se vjerojatno služio Euzebijevim tekstom (usp. Vir. ill. 61).